TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis an

2013/0226 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis an

seasamh ón gComhairle i dtaca le togra a ghlacadh le haghaidh Rialachán ó Pharlaimint na hEorpa agus ón gComhairle lena leasaítear Rialachán (CE) Uimh. 1365/2006 maidir le staidreamh ar iompar earraí d’uiscebhealaí intíre i ndáil le cumhachtaí tarmligthe agus cur chun feidhme a thabhairt don Choimisiún chun bearta áirithe a ghlacadh

(Téacs atá ábhartha maidir le LEE)

1.Cúlra

An dáta a tíolacadh an togra chuig Parlaimint na hEorpa agus chuig an gComhairle COM(2013) 484 – 2013/0226 (COD) 28 Meitheamh 2013 Dáta na tuairime ó Choiste Eacnamaíoch agus Sóisialta na hEorpa: Neamhbhainteach Dáta an tseasaimh ó Pharlaimint na hEorpa, an chéad léamh: 11 Márta 2014 An dáta a tíolacadh an togra leasaithe: Neamhbhainteach An dáta a glacadh an seasamh ón gComhairle: 18 Iúil 2016

2.Cuspóir an togra ón gCoimisiún

Is é an taon chuspóir atá ag an togra ón gCoimisiún ná Rialachán (CE) Uimh. 1365/2006 a ailíniú leis an gConradh ar Fheidhmiú an Aontais Eorpaigh (CFAE), a mhéid a bhaineann le cumhachtaí tarmligthe agus le cumhachtaí cur chun feidhme.

Leis an Rialachán atá beartaithe, thabharfaí de chumhacht don Choimisiún gníomhartha tarmligthe a ghlacadh chun na críche: i) an tairseach maidir le cumhdach staidrimh ar iompar d'uiscebhealaí intíre a oiriúnú, na sainmhínithe atá ann cheana a oiriúnú agus sainmhínithe breise a ghlacadh agus ii) raon feidhme an phróisis bailithe sonraí mar aon le hábhar na nIarscríbhinní a oiriúnú.

Lena chois sin, thabharfaí cumhachtaí cur chun feidhme don Choimisiún chun coinníollacha aonfhoirmeacha a áirithiú lena bhféadfaí: i) rialacha caighdeánacha a leagan síos maidir leis na socruithe do na Ballstáit i ndáil le sonraí a chur faoi bhráid an Choimisiúin (Eurostat) lena náirítear caighdeáin idirmhalartaithe sonraí agus maidir leis na socruithe i leith scaipeadh na dtorthaí ag an gCoimisiún (Eurostat) agus ii) ceanglais agus critéir mhodheolaíocha a fhorbairt agus a fhoilsiú, na ceanglais agus na critéir sin arna ndearadh chun cáilíocht na sonraí a tháirgfear a áirithiú, i gcomhréir leis an nós imeachta scrúdúcháin a leagtar síos in Airteagal 5 de Rialachán (AE) Uimh. 182/2011.

3.Tráchtanna maidir leis an seasamh ón gComhairle

3.1Tráchtanna ginearálta

Tá an seasamh ón gComhairle, ar thaobh amháin, de réir an chomhaontaithe ar tháinig an Chomhairle, Coiste Iompair agus Turasóireachta Pharlaimint na hEorpa agus an Coimisiún air sa phlé trípháirteach agus, ar an taobh eile, de réir an Chomhaontaithe Idirinstitiúidigh nua maidir le Reachtóireacht Níos Fearr a síníodh ar an 13 Aibreán 2016.

Ghlac an Chomhairle a seasamh ar an gcéad léamh an 18 Iúil 2016.

Tá an seasamh ón gComhairle inghlactha don Choimisiún.

3.2Tráchtanna maidir leis na leasuithe a ghlac Parlaimint na hEorpa

3.2.1.Leasuithe Pharlaimint na hEorpa atá san áireamh ina niomláine, i bpáirt nó i bprionsabal sa seasamh ón gComhairle ar an gcéad léamh

Treoirstaidéir a thabhairt isteach agus na cineálacha treoirstaidéir ba cheart a bheith ann an tsaincheist ba mhó ar tugadh aghaidh uirthi sa phlé idirinstitiúideach. Comhréiteach mar fhreagairt ar iarraidh ó Pharlaimint na hEorpa athróga breise maidir le hiompar paisinéirí d’uiscebhealaí intíre a chur san áireamh sa Rialachán a beartaíodh staidéir den sórt sin a chur ar bun.

Le hAirteagal nua 4a leagtar síos go seolfaidh an Coimisiún treoirstáidéir a dhéanfaidh na Ballstáit ar bhonn deonach ina gcuirfear ar fáil faisnéis ar infhaighteacht sonraí staidrimh maidir le hiompar paisinéirí d'uiscebhealaí intíre agus maidir le seirbhísí trasteorann ar uiscebhealaí intíre. Rachaidh an Coimisiún i mbun oibre leis na Ballstáit chun cinneadh a dhéanamh maidir leis an modheolaíocht iomchuí staidrimh. Lena chois sin, beidh cuidiú le fáil ón mbuiséad ginearálta chun na treoirstaidéir sin a mhaoiniú, nuair is iomchuí, agus an breisluach don Aontas á chur san áireamh. Ar an ábhar sin, tá an tAirteagal nua inghlactha don Choimisiún.